ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea executării lucrărilor de Extindere rețea de distribuție de energie electrică în comuna Valea Ierii, zona Composesorat Muntele Băișorii pe domeniul public al comunei

 Consiliul Local Valea Ierii întrunit în şedinţă ordinară la data de 23.09.2020,

 Având în vedere Referatul de aprobare cu nr. 2626 din 14.09.2020la Proiectul de hotărâre propus de domnul Michile Paul-Vasile -viceprimarul comunei Valea Ierii, însoţit de Raportul cu nr.2627 din 14.09.2020 şi de Avizul comisiei de specialitate nr.3 din cadrul consiliului local;

 Văzând cererea și documentația depusă de SDEE Transilvania Nord, Sucursala Cluj-Napoca cu sediul în Cluj-Napoca, str.Ilie Măcelaru, nr.28 A,

și Certificatul de urbanism nr.452/23.07.2020 eliberat de Consiliul Județean Cluj prin care solicită Hotărârea Consiliului local Valea Ierii pentru lucrări ce se execute pe domeniul public al comunei,

 În conformitate cu prevederile:

* art. 25 și următoarele din Legea nr.350/2001, privind amenajarea

teritoriului și urbanismul, cu modificările ulterioare,

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019, cu modificările și completările ulterioare, privind Codul administrativ,

În temeiul art. 196 alin. (1) lit. a) din Ordonanța de urgență a Guvernului nr.57/2019, cu modificările și completările ulterioare, privind Codul administrativ,

H O T Ă R Ă Ș T E :

 Art.1. Se aprobă executarea lucrărilor de Extindere rețea de distribuție de energie electrică în comuna Valea Ierii, zona Composesorat Muntele Băișorii pe domeniul public al comunei Valea Ierii de către Societatea de Distribuție a Energiei Electrice Transilvania Nord S.A. Sucursala Cluj-Napoca cu sediul în Cluj-Napoca, str.Ilie Măcelaru, nr.28 A.

  Art. 2. Cu ducerea la indeplinire a prezentei hotărâri se încredinţează primarul comunei Valea Ierii.

 Președinte de ședință, Contrasemnează:

 Nicolae-Ioan Scrob Secretar general al comunei,

 Nelia-Crenguța Mariș

**Nr.34 din 23.09.2020**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*